2016. gada 12. jūlijā Noteikumi Nr. 455

Rīgā (prot. Nr. 35  25. §)

##### **Grozījums Ministru kabineta 2009. gada 17. jūnija noteikumos Nr. 573 "Kārtība, kādā administrē Eiropas Lauksaimniecības garantiju fondu, Eiropas Lauksaimniecības fondu lauku attīstībai un Eiropas Zivsaimniecības fondu, kā arī valsts un Eiropas Savienības atbalstu lauksaimniecībai, lauku un zivsaimniecības attīstībai"**

Izdoti saskaņā ar Lauksaimniecības un

lauku attīstības likuma 5. panta septīto,

astoto un devīto daļu un 13. panta septīto daļu

Izdarīt Ministru kabineta 2009. gada 17. jūnija noteikumos Nr. 573 "Kārtība, kādā administrē Eiropas Lauksaimniecības garantiju fondu, Eiropas Lauksaimniecības fondu lauku attīstībai un Eiropas Zivsaimniecības fondu, kā arī valsts un Eiropas Savienības atbalstu lauksaimniecībai, lauku un zivsaimniecības attīstībai" (Latvijas Vēstnesis, 2009, 99., 187. nr.; 2010, 156. nr.; 2011, 41., 117., 179. nr.; 2012, 26., 93., 106. nr.; 2013, 228. nr.; 2014, 75. nr.) grozījumu un papildināt noteikumus ar 27.1 punktu šādā redakcijā:

"27.1 Pēc 2007.–2013. gada plānošanas perioda izdevumu attiecināmības perioda beigām, kas attiecībā uz Eiropas Lauksaimniecības fondu lauku attīstībai (ELFLA) ir 2015. gada 31. decembris un attiecībā uz Eiropas Zivsaimniecības fondu (EZF) – 2016. gada 31. marts, finansējumu izmaksā no valsts budžeta, ja:

27.11. atbalsta saņēmējs ir apstrīdējis lēmumu, ar kuru noraidīts maksā­jums par projekta īstenošanu, un ir stājies spēkā atbalsta saņēmējam labvēlīgs tiesas spriedums vai pieņemts nolēmums, kas paredz atbalsta saņēmējam labvēlīgu tiesvedības iznākumu;

27.12. atbalsta saņēmējs ir miris un pēc viņa saistību pārņemšanas atbalsts izmaksājams atbalsta saņēmēja mantiniekam;

27.13. konstatētais un atbalsta saņēmējam piemērotais debitora parāds tiek atcelts un atbalsts izmaksājams atbalsta saņēmējam."

Ministru prezidents Māris Kučinskis

Zemkopības ministrs Jānis Dūklavs